एसपी सचिन अतुलकर ने बताया कि महाकाल थाना क्षेत्र में रहने वाले संजय गौड़ का दोपहिया वाहन चोरी हो गया था। जिसे लेकर एक व्यक्ति इंदौर गेट स्थित गैरेज पर सुधरवाने के लिए पहुंच गया था। जहां वाहन मालिक संजय ने वाहन की पहचान कर टीआई राकेश मोदी को सूचना दी। इस पर पुलिस मौके पर पहुंची और शहजाद पिता नवाब निवासी पहलवान पीर का टेकरा जांसापुरा को हिरासत में लेकर वाहन जब्त कर लिया। पूछताछ में नवाब ने बताया कि उसने वाहन इमरान पिता जाकिर हुसैन कुरैशी (28) निवासी जांसापुरा से खरीदा था।